રણબીર કપૂર સ્ટારર ફિલ્મ ‘Sanju’ નવા કીર્તિમાન સેટ કરતા નજર આવી રહી છે. ઘરેલું બોક્સ ઓફિસ આ ફિલ્મ ૩૦૦ કરોડ રૂપિયાની નજીક છે તો બીજી તરફ, વર્લ્ડવાઈડ બોક્સ ઓફિસ પર આ ફિલ્મ ૫૦૦ કરોડ રૂપિયાની કમાણી કરી ચૂકી છે. રાજકુમાર હિરાનીના નિર્દેશનમાં સંજય દત્તના જીવન પર બનેલ ફિલ્મ ‘Sanju’ બોક્સ ઓફિસ પર દરરોજ એક નવો રેકોર્ડ પોતાના નામે કરી રહી છે. જો કે, પ્રથમ દિવસે જ સલમાન ખાનની ફિલ્મ રેસ ૩ ને ટક્કર આપવાની સાથે તે સ્પષ્ટ થઇ ગયું હતું કે આ ફિલ્મ આ વર્ષે મોટા રેકોર્ડ બનાવશે. રણબીર કપૂરની સંજૂ ભારતમાં તો રેકોર્ડતોડ કમાણી કરી છે પરંતુ વિદેશોમાં પણ આ ફિલ્મ માટે લોકોની દિવાનગી ઓછી થઇ નથી. ફિલ્મ ‘સંજૂ’ રાજકુમાર હીરાનીના ડ્રીમ પ્રોજેક્ટમાંથી એક છે. ઘણા વર્ષો પહેલા રાજકુમાર હિરાનીએ આ ઈચ્છા વ્યક્ત કરી હતી કે, તે સંજય દત્તના જીવન પર એક ફિલ્મ બનાવવા માંગે છે. કારણકે સંજય દત્તની જિંદગી ઘણી રંગબેરંગી અને વિવાદોથી ભરેલી છે. શરૂઆતથી અત્યાર સુધી તેમની લાઈફમાં ઘણા ઉતાર-ચઢાવ આવ્યા છે. હવે સંજૂ દ્ધારા રાજકુમાર હિરાનીનું સપનું પૂર્ણ થયું છે.